assosiasjon
        
         (psykologi)
Store norske leksikon,Psykologi,Kognitiv psykologi
Assosiasjon er en forbindelse mellom grunnleggende mentale enheter, for eksempel opplevelser, forestillinger, følelser, eller mellom stimuli og responser. Forekomsten av en slik enhet vil da kunne fremkalle andre.
John Locke var den første som brukte uttrykket «idéassosiasjon» om dette forhold i 1660. Assosiasjon betegner generelt det at noe forbindes med noe annet. Fri assosiasjon eller frie innfall kalles den metoden hvor personer blir bedt om å gi den første svarassosiasjonen som dukker opp, for eksempel til et bestemt ord. Ved å betrakte hva som sies (innhold) eller hvor raskt svaret gis (reaksjonstid) kan svarassosiasjonene fortelle noe om personens tanker, følelser og motiver. Fri assosiasjon ble introdusert av Sigmund Freud som en viktig del av den psykoanalytiske metode. Les mer i Store norske leksikon assosiasjonspsykologi